32006R0410
L 071/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 410/2006 НА КОМИСИЯТА
от 9 март 2006 година
за изменение на Регламент (ЕО) № 1291/2000 за определяне на общи подробни правила за прилагане на режима на вносни и износни лицензии и сертификати за предварително фиксиране за селскостопански продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара за мляко и млечни продукти (1), и по-специално член 26, параграф 3 от него,
като има предвид, че:
(1)
Член 1, параграф 1 от Регламент (ЕО) № 174/1999 на Комисията oт 26 януари 1999 г. относно определяне на специални подробни правила за прилагането на Регламент (EИО) № 804/68 на Съвета по отношение на износните лицензии и възстановяванията при износ в сектора на млякото и млечните продукти (2) предвижда износът от Общността на продукти, за които се иска възстановяване на суми при износ, да става срещу представяне на лицензия за износ.
(2)
Въпреки това втора алинея от параграф 1, член 1 от Регламент (ЕО) № 174/1999 определя разрешително за износ да се представя и за продуктите, посочени в категория II от приложение I към същия регламент, когато не се кандидатства за възстановяване на суми при износ, освен в случаите, посочени в първо и четвърто тире от член 5, параграф 1 от Регламент (ЕО) № 1291/2000 (3).
(3)
Член 5 от Регламент (ЕО) № 1291/2000 предвижда разрешително да не се изисква и да не бъде представяно за целите на износ с възстановяване на суми, касаещ освен всичко друго и малки количества, които не надвишават определените в приложение III към същия регламент.
(4)
Целесъобразно е, когато се касае за износ на обезмаслено мляко на прах без възстановяване на суми, както това е посочено в категория II от приложение I към Регламент (ЕО) № 174/1999, във връзка с малки количества, износителите да бъдат освободени от задължението да представят разрешително за износ.
(5)
Следователно приложение III към Регламент (ЕО) № 1291/2000 следва да бъде съответно изменено.
(6)
Предвидените мерки в настоящия регламент са съобразени със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В края на сектор Г за продуктите в приложение III към Регламент (ЕО) № 1291/2000 се добавя следния текст:
„Лиценз за износ без възстановяване на суми
(член 1, параграф 1, втора алинея от Регламент
(ЕО) № 174/1999)
0402 10
150 kg“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 март 2006 година.